ДОГОВОР
ЗА …………………………….

Днес, ……………. г. в гр. София между:

1. СДРУЖЕНИЕ „ИНСТИТУТ ПО СОЦИАЛНИ ДЕЙНОСТИ И ПРАКТИКИ”  с адрес гр. София 1612, ул. „Григор Начевич” №11, вх. А, Булстат/ЕИК 130507277, ИН по ДДС BG130507277,представлявано от Нели Людмилова Петрова-Димитрова - Председател на УС, наричана за краткост в договора “ВЪЗЛОЖИТЕЛ”, от една страна 

 и 

„………………………”с адрес гр. ………………, ЕИК…………………………..,  ИН по ЗДДС: BG………………………………, с лиценз за Туроператорска дейност № ……………. г., представлявано от ……………………, определен за изпълнител с Решение № ……….…..../…….………. г. на Възложителя, след проведена процедура за публичен избор за възлагане на логистични услуги с  обект „Извършване на логистични услуги в рамките на проект „БОДРОЗИ“ – организиране на транспорт, настаняване, изхранване, кафе-паузи и зали на участници в обучения в периода 01.09.2021 – 30.10.2021“, наричано по-долу за краткост „ИЗПЪЛНИТЕЛ”, от друга, се сключи настоящия Договор за следното:


І.  ПРЕДМЕТ И СРОК НА ДОГОВОРА

Чл.1. По силата на този договор ВЪЗЛОЖИТЕЛЯТ  възлага, а ИЗПЪЛНИТЕЛЯТ приема да организира логистиката за провеждане на 7 тридневни обучения за 25 обучаеми и двама обучители, включително покриване на транспортни разходи, осигуряване на нощувки, конферентни зали и оборудване, храна и кафе-паузи по проект “БОДРОЗИ”, финансиран от Европейската комисия.
Чл.2. Периодът за извършване на услугата е: 01.09.2021 – 30.10.2021г.  
Чл. 3. За всяко едно обучение ИЗПЪЛНИТЕЛЯТ трябва да осигури присъствието на минимум 1 (един) експерт от екипа си през цялото време на провеждане на обучението с цел безпроблемното му протичане, включващо изпълнението на съответните дейности и от Техническото предложение.
Чл. 4. Прогнозният брой на услугите за целия период на изпълнение на договора са подробно посочени и описани в техническото задание.

II.  ЗАДЪЛЖЕНИЯ НА ИЗПЪЛНИТЕЛЯ

Чл. 5. (1) ИЗПЪЛНИТЕЛЯТ предоставя на ВЪЗЛОЖИТЕЛЯ описаните в приложението услуги, в съответствие с изискванията за добро качество.
(2) ИЗПЪЛНИТЕЛЯТ съгласува с ВЪЗЛОЖИТЕЛЯ цялостната организация на мероприятието.
(3) ИЗПЪЛНИТЕЛЯТ предлага поне 3 оферти за хотели, категория поне три звезди и зали в съответните административни области. 
(4) ИЗПЪЛНИТЕЛЯТ  предлага поне 3 менюта, едно от които е безмесно, в избрания от Възложителя хотел. 
(5) ИЗПЪЛНИТЕЛЯТ командирова свой служител на мястото на обучението, който да проследи настаняването, предоставянето на храната, организацията на залата, възстановяването на пътните разходи на участниците. 
(6) ИЗПЪЛНИТЕЛЯТ доставя на мястото на обучението предоставените му от Възложителя материали за обучението, както и банери.
(7) ИЗПЪЛНИТЕЛЯТ прави снимки на събитието с цел доказване на провеждането му.
(8) ИЗПЪЛНИТЕЛЯТ е отговорен за попълването на списъка с участниците на бланка, предоставено от ВЪЗЛОЖИТЕЛЯ. 
(9) ИЗПЪЛНИТЕЛЯТ гарантира неразгласяване на поверителната информация, станала му известна при извършване на задачите по това задание.  
(10) ИЗПЪЛНИТЕЛЯТ следи актуалната обстановка и изисквания на Министерство на здравеопазването за провеждане на събития и съобразява провеждането на събитията с тези изисквания, вкл. маски, дезинфектанти, разстояние между обучаемите, големина на зала, хотели, прилагащи анти-ковид мерки и т.н.
(11) ИЗПЪЛНИТЕЛЯТ носи отговорност за неизпълнение на услугите. 

         
III.  ЗАДЪЛЖЕНИЯ НА ВЪЗЛОЖИТЕЛЯ

Чл. 6. ВЪЗЛОЖИТЕЛЯТ е длъжен:
(1)  да предостави списък с необходимия брой стаи и имената на участниците в обученията, брой гости за изхранване, всички детайли относно подреждане на необходимите зали, озвучителна и презентационна техника, декорация и пр. в срок най-късно до 3 работни дни преди датата на настаняване. След този срок ВЪЗЛОЖИТЕЛЯТ заплаща заявените, но неизползвани стаи, съгласно договорените в приложението цени.
(2) да уведоми ИЗПЪЛНИТЕЛЯ своевременно за всяка настъпила промяна по предварително предоставената  информация.
(3) да определи датите за провеждане на обученията;
(4) да определи и командирова обучителите за сметка на Изпълнителя; 
(5) да изпрати поканите до съответните професионалисти за участие в обучението. 
(6) да избере хотел и да меню от предоставените му поне 3 варианта от ИЗПЪЛНИТЕЛЯ
Чл. 7 ВЪЗЛОЖИТЕЛЯТ е длъжен да заплати извършените от Изпълнителя услуги в 10-дневен срок след представяте и приемане на отчета и фактурата. 

IV. Права на ИЗПЪЛНИТЕЛЯ
Чл. 8. ИЗПЪЛНИТЕЛЯТ има право:
1. да иска от ВЪЗЛОЖИТЕЛЯ необходимото съдействие и/или информация и/или документи, необходими за осъществяване на задълженията му по договора;
2. да иска от ВЪЗЛОЖИТЕЛЯ приемане на услугата, когато тя отговаря на изискванията, посочени в настоящия договор и приложенията към него;
3. при пълно, точно и навременно изпълнение на услугите да получи уговореното възнаграждение в посочените срокове и при определените в договора условия.

V. Права на ВЪЗЛОЖИТЕЛЯ
Чл. 9 (1) ВЪЗЛОЖИТЕЛЯТ има право:
1. да получи изпълнението на услугата по договора в сроковете и при условията, договорени между страните;
2. да извършва проверка във всеки момент от изпълнението на договора относно качество, количества, стадий на изпълнение, технически параметри без с това да пречи на оперативната дейност на ИЗПЪЛНИТЕЛЯ;
3. да дава писмени и устни указания на ИЗПЪЛНИТЕЛЯ, във връзка с изпълнението предмета на договора и да изисква тяхното изпълнение.
(2) ВЪЗЛОЖИТЕЛЯТ не носи отговорност за виновни действия или бездействия на ИЗПЪЛНИТЕЛЯ, в резултат на които е възникнала загуба или нанесена вреда на трети лица, вследствие изпълнение предмета на договора.

VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 10. (1) ВЪЗЛОЖИТЕЛЯТ заплаща на ИЗПЪЛНИТЕЛЯ дължимите суми след приключване на всяко обучение и предоставяне на отчет, съдържащ: списък с настанените участници; списък с всички участници и обучители на бланка на проекта, подписан от всеки участник; снимков материал, фактура.
(2) Всеки един от отчетите се предава на хартиен носител и сканирани на електронен носител или при следните технически изисквания: софтуер - съвместим с Microsoft Office ХР Professional. За информацията, представена в текстови файлове – MS Word и табличната информация – в MS Excel, отключени, с възможност за работа върху документите.
(3) ИЗПЪЛНИТЕЛЯТ предава на ВЪЗЛОЖИТЕЛЯ всеки един от отчетите по ал. 1 първоначално през електронна поща. 
[bookmark: _GoBack](4) ВЪЗЛОЖИТЕЛЯТ или упълномощено от него лице/а, преглежда представения отчет и приложенията към него в срок до 5 работни дни от получаването му. Срокът започва да тече от деня, който следва деня на получаване на съответния отчет.
(5) В случай че ВЪЗЛОЖИТЕЛЯТ или упълномощеното/ите лице/а, има/т възражения по отчета и/или приложението/ята към него, той писмено по електронна поща уведомява ИЗПЪЛНИТЕЛЯ, като посочва констатираните грешки/несъответствия/противоречия/непълноти и/или др. нередовности и поставя изискване за тяхното отстраняване) в срок до 3 работни дни от получаването му.
(6) ИЗПЪЛНИТЕЛЯТ следва да отстрани всички пропуски в срок от 5 (пет) от уведомяването му
(7) За преработения/коригирания/допълнен отчет и/или приложението/ята се прилага реда на ал. 2-6.
(8). След одобрение на електронния отчет, ИЗПЪЛНИТЕЛЯТ предоставя на ВЪЗЛОЖИТЕЛЯ оригиналните документи.

VII. ЦЕНИ И НАЧИН НА ПЛАЩАНЕ

Чл. 11. (1) Цените на услугите са упоменати в Приложение № 1 неразделна част от този договор
Цена на едно обучение без ДДС ……………………

(2) При предоставяне на допълнителни услуги, неупоменати в Приложението, ВЪЗЛОЖИТЕЛЯТ заплаща на ИЗПЪЛНИТЕЛЯ сумата допълнително в 3-дневен срок след приключване на мероприятието.
(3) Плащанията се извършват по банков път по банковата сметка на ИЗПЪЛНИТЕЛЯ:
Данни на изпълнителя
IBAN ………………………..
BIC…………………………
Име на банка ………………………..

Чл.12. ИЗПЪЛНИТЕЛЯТ издава фактура на ВЪЗЛОЖИТЕЛЯ за извършените плащания, договорени в настоящия договор. Фактурата, съдържа реквизите, посочени от ВЪЗЛОЖИТЕЛЯ

VIII. САНКЦИИ

Чл. 13. В случай на анулация на мероприятието по желание на ВЪЗЛОЖИТЕЛЯ до 7 дни преди началото на мероприятието се дължи неустойка в размер на 25 %, до 3 дни -  50 % от общата дължима сума, определена в Приложение No 1.
Чл. 14. В случай на намаление на обема на услугите в размер по-голям от 30%  в срок до 10 дни преди началото на мероприятието, ВЪЗЛОЖИТЕЛЯТ заплаща неустойка в размер на 20 % от пакетната цена за заявени, но неизползвани услуги.
Чл. 15. ИЗПЪЛНИТЕЛЯТ заплаща неустойка за неизпълнение на поетите ангажименти, определени в Приложението, което е нераздeлна част от настоящия договор, в размер на 20% от договорените цени.
чл. 16. ВЪЗЛОЖИТЕЛЯТ  не дължи санкции в случай на невъзможност за провеждане на обученията поради форс-мажорни обстоятелства, вкл. и невъзможност за провеждане на публични събитие поради усложнена Ковид-обстановка.


IX. ОБЩИ УСЛОВИЯ

Чл. 17. Възникналите спорове между страните ще се решават по пътя на преговорите,
а при невъзможност – по съдебен ред.
Чл. 18. При изпълнението на Договора, ИЗПЪЛНИТЕЛЯТ и неговите подизпълнители е длъжен са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право,
Чл. 19. Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора

Чл. 20. Настоящият договор влиза в сила в момента на подписването му.




X. ПРЕКРАТЯВАНЕ НА ДОГОВОРА
Чл. 21. (1) Този Договор се прекратява:
1. с изтичане на Срока на Договора;
2. с изпълнението на всички задължения на Страните по него;
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРКЛТДС.
(2) Договорът може да бъде прекратен
1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните / ВЪЗЛОЖИТЕЛЯ.

Чл. 22. Този Договор се състои от … (…) страници и е изготвен и подписан в 2 еднообразни екземпляра – …1.бр. за ВЪЗЛОЖИТЕЛЯ И 1..бр. за ИЗПЪЛНИТЕЛЯ
Приложения:
Чл. 42. Към този Договор се прилагат и са неразделна част от него следните приложения:
Приложение № 1 – Техническо задание на ВЪЗЛОЖИТЕЛЯ;
Приложение № 2 – Техническа част на ИЗПЪЛНИТЕЛЯ;
Приложение № 3 – Ценова оферта на ИЗПЪЛНИТЕЛЯ.
.



ЗА ВЪЗЛОЖИТЕЛЯ:				             ЗА ИЗПЪЛНИТЕЛЯ:
                            		     ___________    				             _____________                 

	Нели Петрова-Димитрова
	Председател на УС на ИСДП

